Kaliua

Kaliua ni kata iliyo makao makuu ya Wilaya ya Kaliua katika Mkoa wa Tabora, Tanzania. 

Wilaya hiyo mpya ilianzishwa rasmi mnamo Machi 2012. Kaliua ipo njia panda ya reli iendayo Kigoma kwa upande wa magharibi na Mpanda kwa upande wa kusini. Kaskazini imepakana na wilaya ya Kahama katika Mkoa wa Shinyanga.

Wilaya ya Kaliua ina uwanja wa ndege mdogo kwa shuguli ndogondogo za anga. Ina huduma za simu za mkononi, posta, shule za sekondari ikiwa ni pamoja na Kaliua High School. 

Katika sensa ya mwaka 2022 wakazi wa kata walihesabiwa 16,270 https://www.nbs.go.tz, uk. 147 . Wakati wa sensa iliyofanyika mwaka wa 2012, kata ilikuwa na wakazi wapatao 17,073 waishio humo. Sensa ya 2012, Tabora Region - Kaliua District Council

Kwa ujumla Kaliua ni mji unaokua kwa kasi katika ukanda wa magharibi.

Mazao yanayolimwa Kaliua ni tumbaku, karanga, mahindi, alizeti, ufuta. Ufugaji ni muhimu. Asali ni moja ya mazao yanayovunwa sana, pia uvuvi hufanyika katika maeneo oevu ya usinge, swampu n.k.

Kwenye mwaka 2013 mbunge wa wilaya hiyo alikuwa profesa  Juma Athumani Kapuya, aliyewahi kuwa waziri wa elimu, kazi na maendeleo ya vijana, wizara ya ulinzi n.k.

Marejeo   



Jamii:Wilaya ya Kaliua
Jamii:kata za Mkoa wa Tabora
Jamii:miji ya Tanzania